সোমবার লালবাগ জামেয়া কোরআনিয়া আরাবিয়া মাদ্রাসায় নিজ কার্যালয়ে আমিনী সংবাদ সম্মেলনে এ কথা বলেন। মন্ত্রিসভা নারী উন্নয়ন নীতির খসড়া অনুমোদনের পর গত ৮ মার্চ ইসলামী আইন বাস্তবায়ন কমিটির নামে সোমবার সারাদেশে হরতাল ডাকেন মুফতি ফজলুল হক আমিনী। এ হরতাল ঢিলেঢালাভাবে পালিত হয়েছে। আমিনী সোমবার বলেন, হাসিনার সরকার হচ্ছে ইসলাম ধ্বংসের ষড়যন্ত্রকারী সরকার। আমিনী দাবি করেন, হরতাল চলাকালে  তাদের প্রায় তিন শতাধিক কর্মীকে আটক করেছে পুলিশ। এছাড়া দুই শতাধিক আহত এবং নিখোঁজ রয়েছে পাঁচজন। আহতদের মধ্যে ৮৫ জনের অবস্থা গুরুতর। আটকদের ২৪ ঘণ্টার মধ্যে ছেড়ে দেওয়ার দাবি জানিয়ে আমিনী বলেন, নাহলে আরো কঠোর কর্মসূচি দেওয়া হবে। সম্মেলনে পরবর্তী কর্মসূচী হিসেবে মঙ্গলবার সারাদেশে সমাবেশের ঘোষণা দেন আমিনী। এছাড়া ৮ এপ্রিল যশোরে সমাবেশ, ১০-২৫ এপ্রিল সারাদেশে গণসংযোগ, ২০ এপ্রিল ঢাকায় ওলামা মাশায়েখ সম্মেলন, ১০-২৫ মে পর্যন্ত ছয় বিভাগে সমাবেশের কর্মসূচি দেওয়া হয়েছে। সর্বশেষ ২৭ মে ঢাকায় মহাসমাবেশ।